ระเบียบคณะกรรมการปฏิรูปที่ดินเพื่อเกษตรกรรมระเบียบคณะกรรมการปฏิรูปที่ดินเพื่อเกษตรกรรมว่าด้วยการจัดทำโครงการที่ใช้เงินกองทุนการปฏิรูปที่ดินเพื่อเกษตรกรรมพ.ศ. ๒๕๕๘ อาศัยอำนาจตามความในมาตรา ๑๙ (๑๒)แห่งพระราชบัญญัติการปฏิรูปที่ดินเพื่อเกษตรกรรม พ.ศ. ๒๕๑๘คณะกรรมการปฏิรูปที่ดินเพื่อเกษตรกรรมวางระเบียบว่าด้วยการจัดทำโครงการที่ใช้เงินกองทุนการปฏิรูปที่ดินเพื่อเกษตรกรรมไว้ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการปฏิรูปที่ดินเพื่อเกษตรกรรมว่าด้วยการจัดทำโครงการที่ใช้เงินกองทุนการปฏิรูปที่ดินเพื่อเกษตรกรรม พ.ศ. ๒๕๕๘ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ยกเลิกระเบียบคณะกรรมการปฏิรูปที่ดินเพื่อเกษตรกรรมว่าด้วยการจัดทำโครงการที่ใช้เงินของกองทุนการปฏิรูปที่ดินเพื่อเกษตรกรรม พ.ศ.๒๕๓๖บรรดาระเบียบ ข้อบังคับ มติคณะกรรมการและคำสั่งอื่นใดในส่วนที่มีบัญญัติไว้แล้วซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ในระเบียบนี้หน่วยงานของรัฐ หมายความว่าหน่วยงานภายในของ ส.ป.ก. และส่วนราชการตามระเบียบการเบิกจ่ายเงินจากคลังและให้หมายความรวมถึงรัฐวิสาหกิจและหน่วยงานของราชการส่วนท้องถิ่นกองทุน หมายความว่ากองทุนการปฏิรูปที่ดินเพื่อเกษตรกรรมคณะกรรมการ หมายความว่าคณะกรรมการปฏิรูปที่ดินเพื่อเกษตรกรรม หรือผู้ซึ่งคณะกรรมการมอบหมายคณะอนุกรรมการ หมายความว่าคณะอนุกรรมการโครงการและการเงินกองทุนการปฏิรูปที่ดินเพื่อเกษตรกรรมคปจ. หมายความว่าคณะกรรมการปฏิรูปที่ดินจังหวัดเลขาธิการ หมายความว่าเลขาธิการ ส.ป.ก. หรือผู้ซึ่งเลขาธิการ ส.ป.ก. มอบหมายโครงการ หมายความว่าโครงการที่จัดทำขึ้นเพื่อเสนอขออนุมัติใช้จ่ายเงินจากกองทุนการปฏิรูปที่ดินเพื่อเกษตรกรรมโครงการที่ได้รับอนุมัติ หมายความว่าโครงการที่ได้รับอนุมัติจาก คปจ. หรือคณะอนุกรรมการหรือคณะกรรมการแล้วโครงการหมุนเวียน หมายความว่าโครงการที่ใช้เงินของกองทุนในลักษณะเงินหมุนเวียนโดยใช้คืนกองทุนตามเงื่อนไขและระยะเวลาที่กำหนดหมวด ๑การจัดทำการเสนอ และการพิจารณาโครงการ ข้อ ๕ การจัดทำโครงการให้แสดงรายละเอียด ดังต่อไปนี้(๑) ชื่อโครงการ(๒) หลักการและเหตุผล(๓) วัตถุประสงค์และเป้าหมาย(๔) สถานที่ดำเนินการ(๕) ผู้ดำเนินการหรือหน่วยงานของรัฐที่รับผิดชอบในการดำเนินการ(๖) วิธีดำเนินงาน(๗) ระยะเวลาดำเนินงานพร้อมทั้งกำหนดวันเริ่มต้นและสิ้นสุดของการดำเนินงานโดยประมาณ(๘) ปริมาณงานและประมาณการค่าใช้จ่ายพร้อมทั้งรายละเอียดแยกเป็นรายปี โดยจำแนกเป็นหมวด ประเภท ลักษณะหรือรายการในลักษณะเดียวกับหลักการจำแนกประเภทรายจ่ายตามงบประมาณ(๙) ผู้เบิกจ่ายเงินและสถานที่เบิกจ่ายถ้าแยกเบิกจ่ายหลายแห่งต้องระบุทุกแห่งพร้อมทั้งค่าใช้จ่ายที่จะเบิกจ่ายของแต่ละแห่งด้วย(๑๐) ผลที่คาดว่าจะได้รับจากโครงการ(๑๑) เอกสารหรือรายละเอียดอื่น ๆข้อ ๖ ค่าใช้จ่ายตามโครงการในลักษณะค่าจ้างชั่วคราวให้แสดงจำนวนอัตรา อัตราค่าจ้าง ระยะเวลาการจ้าง วุฒิ และหน้าที่หรือตำแหน่งของผู้ที่จะจ้างเป็นลูกจ้างด้วยข้อ ๗ ค่าใช้จ่ายตามโครงการในลักษณะค่าครุภัณฑ์ให้ระบุรายละเอียดครุภัณฑ์แต่ละรายการจำนวน ราคาต่อหน่วย ขนาด ประเภท และชนิดของครุภัณฑ์ประกอบข้อ ๘ ค่าใช้จ่ายตามโครงการในลักษณะค่าที่ดินและสิ่งก่อสร้างที่เป็นค่าซื้อหรือเวนคืนค่าชดเชยที่ดินหรืออสังหาริมทรัพย์ ให้แสดงรายละเอียดประกอบ ดังนี้(๑) จำนวนเงินสดและมูลค่าพันธบัตร (ถ้ามี) ที่ต้องจ่าย(๒) ราคาประเมินตามหลักเกณฑ์ที่คณะกรรมการกำหนด(๓) จำนวนแปลงที่ดิน เนื้อที่ และที่ตั้งของที่ดินหรืออสังหาริมทรัพย์ข้อ ๙ ค่าใช้จ่ายตามโครงการในลักษณะค่าที่ดินและสิ่งก่อสร้างที่เป็นค่าสิ่งก่อสร้างให้แสดงรายละเอียดประกอบตามกรณี ดังต่อไปนี้(๑) การก่อสร้างที่หน่วยงานของรัฐจัดสร้างเองให้แสดงก. ระยะเวลาทำการก่อสร้างและกำหนดวันเริ่มก่อสร้างโดยประมาณข. แบบรูปรายการก่อสร้างโดยสังเขป ๓ ชุด เว้นแต่การก่อสร้างตามแบบรูปรายการซึ่ง ส.ป.ก. ได้อนุมัติให้ใช้เป็นแบบรูปรายการมาตรฐานแล้วจะระบุเพียงรหัสของแบบรูปรายการมาตรฐานนั้นก็ได้ค. ปริมาณงานและประมาณการค่าใช้จ่าย โดยแยกเป็นประเภท ลักษณะหรือรายการ พร้อมทั้งค่าใช้จ่ายเฉลี่ยต่อหน่วยของงาน(๒) การก่อสร้างที่หน่วยงานของรัฐมิได้สร้างเองให้แสดงก. ระยะเวลาทำการก่อสร้างและกำหนดวันเริ่มก่อสร้างโดยประมาณข. แบบรูปรายการก่อสร้างโดยสังเขป ๓ ชุดเว้นแต่การก่อสร้างตามแบบรูปรายการ ซึ่ง ส.ป.ก.ได้อนุมัติให้ใช้เป็นแบบรูปรายการมาตรฐานแล้ว จะระบุเพียงรหัสของแบบรูปรายการมาตรฐานนั้นก็ได้ค. ปริมาณงานและประมาณการค่าใช้จ่ายง. ค่าใช้จ่ายในการควบคุมงานในกรณีที่มิได้ตั้งไว้ในงบประมาณรายจ่ายประจำปี(๓)การก่อสร้างที่โดยลักษณะของงานไม่จำเป็นต้องมีแบบรูปรายการไม่ว่ากรณีจะเป็น (๑) หรือ(๒) ให้แสดงปริมาณงานและประมาณการค่าใช้จ่าย โดยแยกเป็นประเภทลักษณะหรือรายการข้อ ๑๐ ค่าใช้จ่ายตามโครงการที่เป็นโครงการหมุนเวียนแต่เพียงบางส่วนหรือทั้งหมดให้มีรายละเอียดดังนี้(๑) ค่าใช้จ่ายทั้งสิ้นของโครงการหมุนเวียน(๒) รายละเอียดและเงื่อนไขของโครงการหมุนเวียน(๓) ระยะเวลาและเงื่อนไขการใช้คืนกองทุนข้อ ๑๑ ค่าใช้จ่ายตามโครงการจะมีค่าใช้จ่ายในลักษณะเงินบำเหน็จบำนาญเงินราชการลับ ค่ารับรอง และเงินอื่นในลักษณะเดียวกันมิได้ข้อ ๑๒ การเสนอโครงการให้หน่วยงานของรัฐที่รับผิดชอบเสนอต่อ ส.ป.ก.เพื่อเสนอคณะอนุกรรมการดำเนินการต่อไปสำหรับโครงการที่มีการกู้ยืมด้วยการเสนอต้องได้รับความเห็นชอบจากคณะกรรมการปฏิรูปที่ดินจังหวัดก่อนข้อ ๑๓ การพิจารณาโครงการให้เป็นอำนาจของผู้มีอำนาจพิจารณาอนุมัติ ดังนี้(๑) โครงการที่มีการกู้ยืมโดยสถาบันเกษตรกรวงเงินไม่เกิน ๑,๐๐๐,๐๐๐ บาท ให้เป็นอำนาจของ คปจ.(๒) โครงการที่มีการกู้ยืมโดยสถาบันเกษตรกรวงเงินเกินกว่า ๑,๐๐๐,๐๐๐ บาท แต่ไม่เกิน ๕,๐๐๐,๐๐๐ บาท ให้เป็นอำนาจของคณะอนุกรรมการ(๓) โครงการที่มีการกู้ยืมนอกเหนือจากข้อ ๑ และข้อ ๒ วงเงินไม่เกิน ๕,๐๐๐,๐๐๐ บาท ให้เป็นอำนาจของคณะอนุกรรมการ(๔) โครงการที่มีประมาณการค่าใช้จ่ายที่ต้องจ่ายขาดจากเงินกองทุนการปฏิรูปที่ดินเพื่อเกษตรกรรมไม่เกิน๕,๐๐๐,๐๐๐ บาท ให้เป็นอำนาจของคณะอนุกรรมการ(๕) กรณีอื่นตามที่คณะกรรมการมีมติกำหนดกรณีอื่นนอกจากที่กำหนดไว้ในวรรคหนึ่งให้เสนอคณะกรรมการเพื่อพิจารณาอนุมัติการพิจารณาตามความในวรรคหนึ่งและวรรคสอง ให้รวมถึงการวิเคราะห์ในด้านความเหมาะสมของโครงการและวิเคราะห์รายละเอียดค่าใช้จ่ายตามโครงการด้วยหมวด ๒การเปลี่ยนแปลงค่าใช้จ่ายตามโครงการที่ได้รับอนุมัติ ข้อ ๑๔ ค่าใช้จ่ายของโครงการในลักษณะค่าตอบแทนค่าใช้สอย ค่าวัสดุ และค่าสาธารณูปโภค ให้ถัวจ่ายกันได้ข้อ ๑๕ การเปลี่ยนแปลงประเภทลักษณะ หรือรายการของโครงการที่ได้รับอนุมัติจะกระทำได้ต่อเมื่อได้รับอนุมัติจากเลขาธิการในกรณี ดังต่อไปนี้(๑) การเปลี่ยนแปลง จำนวนอัตราและอัตราค่าจ้างของรายจ่ายที่จ่ายในลักษณะค่าจ้างชั่วคราว ทั้งนี้ ภายในวงเงินค่าจ้างชั่วคราวที่ได้รับอนุมัติแล้ว(๒)การเปลี่ยนแปลงสถานที่หรือพื้นที่ปฏิบัติการหรือขยายพื้นที่ปฏิบัติการ ทั้งนี้ภายในขอบเขตรายละเอียดและวงเงินที่ได้รับอนุมัติ(๓)การเปลี่ยนแปลงวิธีดำเนินงานตามโครงการภายในวงเงินที่ได้รับอนุมัติ(๔) การใช้เงินที่มีเหลือจ่ายจากการซื้อหรือจากการจ่ายเงินสำหรับรายการใดรายการหนึ่งในงบลงทุนลักษณะค่าครุภัณฑ์ ลักษณะค่าที่ดิน และสิ่งก่อสร้าง งบเงินอุดหนุนและงบรายจ่ายอื่น ไปสมทบเพื่อจัดซื้อหรือจ่ายสำหรับอีกรายการหนึ่งเฉพาะในกรณีที่ไม่เป็นการเพิ่มรายการขึ้นใหม่ และไม่เป็นการลดรายการเดิม ทั้งนี้ไม่ว่าจะเป็นการจ่ายสมทบสำหรับรายการในงบรายจ่ายเดียวกันหรือในงบรายจ่ายต่างกันการจ่ายสมทบตามความในวรรคหนึ่ง จะต้องไม่เป็นการเพิ่มราคาต่อหน่วยของรายการที่จ่ายสมทบเกินกว่าร้อยละ ๑๐ ของราคาที่ได้รับอนุมัติ(๕) การเปลี่ยนแปลงรายละเอียดเกี่ยวกับคุณลักษณะเฉพาะ จำนวน ขนาดประเภทและชนิดของครุภัณฑ์ภายในวงเงินที่ได้รับอนุมัติเท่าที่ไม่เป็นการเพิ่มรายการขึ้นใหม่(๖)การเปลี่ยนแปลงหรือลดรายการก่อสร้างซึ่งวงเงินค่าจ้างสูงกว่าวงเงินที่ได้รับอนุมัติไม่เกินร้อยละ๑๐ แต่ทั้งนี้ ต้องไม่เป็นการตัดทอนรายการที่อาจทำให้อาคารสิ่งปลูกสร้างเสียความมั่นคงแข็งแรงและประโยชน์ในการใช้สอยหรือเป็นการลดขนาดหรือจำนวนหน่วยการก่อสร้าง(๗) การเปลี่ยนแปลงรายละเอียดของโครงการที่ได้รับอนุมัติกรณีอื่น ๆเท่าที่ไม่เป็นการเปลี่ยนแปลงหลักการหรือวัตถุประสงค์ของโครงการที่ได้รับอนุมัติและไม่ขัดหรือแย้งต่อกฎหมาย ระเบียบ ข้อบังคับ หรือมติของคณะกรรมการ(๘)การเปลี่ยนแปลงรายการค่าวัสดุในกรณีที่เป็นการเพิ่มรายการขึ้นใหม่ ทั้งนี้ ภายในวงเงินที่ได้รับอนุมัติ(๙) การเพิ่มวงเงินค่าก่อสร้างซึ่งเป็นผลจากการทำสัญญาแบบปรับราคาได้ในกรณีการเปลี่ยนแปลงตัวบุคคลหรือสถานที่ดำเนินการที่กำหนดไว้โดยเฉพาะแล้วในระเบียบคณะกรรมการว่าด้วยหลักเกณฑ์วิธีการและเงื่อนไขการให้กู้ยืมแก่เกษตรกรและสถาบันเกษตรกรในเขตปฏิรูปที่ดินให้ดำเนินการตามระเบียบดังกล่าวข้อ ๑๖ การเปลี่ยนแปลงใดๆ เกี่ยวกับโครงการที่ได้รับอนุมัติในส่วนที่มิได้มีการกำหนดไว้ในระเบียบนี้จะกระทำมิได้เว้นแต่จะได้รับอนุมัติจาก คปจ. หรือคณะอนุกรรมการหรือคณะกรรมการ ซึ่งเป็นผู้มีอำนาจอนุมัติโครงการนั้นแล้วแต่กรณีหมวด ๓การเลื่อนการยกเลิก การขยาย และการปิดโครงการ ข้อ ๑๗ โครงการที่ได้รับอนุมัติแล้วแต่ยังไม่ได้เริ่มดำเนินการตามระยะเวลาที่กำหนดไว้ให้หน่วยงานของรัฐผู้เป็นเจ้าของโครงการแสดงเหตุผลและปัญหาอุปสรรคเพื่อขออนุมัติต่อเลขาธิการขอเลื่อนการเริ่มต้นโครงการออกไปเมื่อเลขาธิการอนุมัติให้เลื่อนการเริ่มต้นโครงการออกไปแล้วให้รายงานคณะกรรมการเพื่อทราบข้อ ๑๘ โครงการที่ได้รับอนุมัติแล้วแต่ไม่ได้ดำเนินการหรือดำเนินการล่าช้ากว่าที่กำหนดถ้าคณะกรรมการปฏิรูปที่ดินจังหวัดเห็นสมควรยกเลิกให้แสดงเหตุผลและปัญหาอุปสรรคที่ต้องยกเลิกโครงการเสนอขอยกเลิกต่อเลขาธิการเมื่อเลขาธิการอนุมัติให้ยกเลิกโครงการแล้ว ให้รายงานคณะกรรมการเพื่อทราบข้อ ๑๙ โครงการที่ไม่สามารถดำเนินการให้เสร็จสิ้นภายในระยะเวลาที่กำหนดให้หน่วยงานของรัฐผู้เป็นเจ้าของโครงการแจ้งเหตุผลปัญหาหรืออุปสรรคในการดำเนินงานเพื่อขออนุมัติขยายระยะเวลาดำเนินการต่อเลขาธิการเมื่อเลขาธิการอนุมัติให้ขยายระยะเวลาแล้ว ให้รายงานคณะกรรมการเพื่อทราบข้อ ๒๐ โครงการที่ดำเนินการเสร็จสิ้นแล้วให้สำนักงานการปฏิรูปที่ดินจังหวัด ดำเนินการขออนุมัติปิดโครงการต่อเลขาธิการเมื่อเลขาธิการอนุมัติให้ปิดโครงการแล้วให้รายงานคณะกรรมการเพื่อทราบข้อ ๒๑ กรณีมีเงินเหลือจ่ายตามข้อ ๑๘ และข้อ ๒๐ให้หน่วยงานของรัฐผู้เป็นเจ้าของโครงการโอนขายบิลกลับเข้าบัญชีเงินกองทุนทางส่วนกลางโดยเร็วพร้อมทั้งแจ้งและแนบสำเนาหลักฐานการนำส่งเงินกองทุนดังกล่าว ให้ ส.ป.ก. เพื่อทราบข้อ ๒๒ ในกรณีไม่อาจปฏิบัติตามระเบียบนี้หรือมีปัญหาเกี่ยวกับการปฏิบัติตามระเบียบนี้ให้เสนอคณะกรรมการวินิจฉัยประกาศณ วันที่ ๓๐ เมษายน พ.ศ. ๒๕๕๘ปีติพงศ์พึ่งบุญ ณ อยุธยารัฐมนตรีว่าการกระทรวงเกษตรและสหกรณ์ประธานกรรมการปฏิรูปที่ดินเพื่อเกษตรกรรมปริยานุช/ผู้จัดทำ๒ มิถุนายน๒๕๕๘ปริญสินีย์/ผู้ตรวจ๒ มิถุนายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๒๓ ง/หน้า ๑/๒๖ พฤษภาคม ๒๕๕๘